કોંગ્રેસ દિલ્હીમાં પોતાના સ્થાનિક રાજકારણ ખાતર આમ આદમી પાર્ટીનો વિરોધ કરે છે. ભાજપવિરોધ કરતાંય તેમને આમ આદમી પાર્ટીના વિરોધમાં વધારે રસ હોય તેવું લાગ્યું. તે સંજોગોમાં વિપક્ષી એકતાનું શું થશે તે મુદ્દો ધ્યાન ખેંચે તેવો હતો. ચાર મુખ્યપ્રધાનોએ કોંગ્રેસને પડતી મૂકીને કેજરીવાલને ટેકો આપ્યો. આ સૂચક છે અને કોંગ્રેસને ઇશારો છે. કોંગ્રેસને ઇશારો છે કે તેણ પોતાનું રાજકારણ પડતું મૂકીને વિપક્ષી એકતાનું રાજકારણ કરવું પડશે. તે પોતાના મોટા ભા સમજે અને તેની મરજી પ્રમાણે વિપક્ષી એકતાનું રાજકારણ ચાલે તે શક્ય નથી. કોંગ્રેસે બીજા પક્ષોનું અનુસરણ કરવું પડશે. આ મેસેજ સ્પષ્ટ છે.